Ռուսլան Բաղդասարյան

Ռուսլան Շահենի Բաղդասարյան (),  հայ քաղաքական գործիչ, Հայաստանի Հանրապետական կուսակցության անդամ, Դավթաշեն վարչական շրջանի նախկին ղեկավար (2012-2018)։

Կրթություն 
1987-1997 թթ.-ին ընդունվել և ավարտել է Երևանի Սամվել Գևորգյանի անվան թիվ 189 միջնակարգ դպրոցը։ Այնուհետև ընդունվել է Երևանի պետական համալսարանի տնտեսագիտության ֆակուլտետ։

2001 թ.-ին ավարտել է համալսարանը՝ ստանալով տնտեսագիտության բակալավրի աստիճան։

2015 թ.-ին ավարտել է Հայաստանի պետական տնտեսագիտական համալսարանի Կառավարման ֆակուլտետի Պետական և մունիցիպալ կառավարում բաժինը, շնորհվել է կառավարման մագիստրոսի աստիճան։

Աշխատանքային գործունեություն 
2002 թ.-ին ընտրվել է Դավթաշեն համայնքի ավագանու անդամ և գործունեություն է ծավալել ավագանու կազմում մինչև 2005 թ.։ 2005-2006 թթ. եղել է Դավթաշենի թաղապետի տեղակալ։ 2006-2007 թթ. եղել է Դավթաշենի թաղապետի խորհրդական։ 2008 թ. ընտրվել է Դավթաշեն համայնքի ավագանու անդամ։ 2009 թ. ընտրվել է Երևան քաղաքի ավագանու անդամ։ Ավագանու կազմում գործունեություն է ծավալել մինչև 2012 թ.։ 2010-2012 թթ. աշխատել է ՀՀ ԿԱ Անշարժ գույքի կադաստրի պետական կոմիտեում։ Սկզբում՝ որպես Նոր Նորքի տարածքային ստորաբաժանման ընդհանուր բաժնի պետ, այնուհետև՝ որպես Արաբկիր սպասարկման գրասենյակի պետի տեղակալ։

2012 թ.-ի մայիսի 22-ին նշանակվել է Դավթաշեն վարչական շրջանի ղեկավար։

Պարգևներ 
Հասարակական-քաղաքական գործունեության ընթացքում պարգևատրվել է.

 ՀՀ Նախագահի կողմից` «Անանիա Շիրակացի» մեդալով (2016 թ.):
 ՀՀ Երևանի քաղաքապետի կողմից՝ Ոսկե մեդալով (2015 թ.)
 ՀՀ պաշտպանության նախարարի կողմից՝ «Վազգեն Սարգսյան» մեդալով (2015 թ.)
 ՀՀ Երկրապահ կամավորականների միության կողմից՝ «Երկրապահ 25 տարի» հոբելյանական մեդալով (2015 թ.)
 ՀՀ Երկրապահ կամավորականների միության կողմից՝ «5-րդ բրիգադ 20 տարի» հոբելյանական մեդալով (2014 թ.)
 ՀՀ Երկրապահ կամավորականների միության կողմից՝ «ԵԿՄ» մեդալով (2013 թ.)
 ՀՀ պաշտպանության նախարարի կողմից՝ «ՀՀ զինված ուժեր 20 տարի» մեդալով (2011 թ.)
 2014, 2015 թթ.-ին արժանացել է «Տարվա վարչական շրջանի լավագույն ղեկավար» անվանակոչմանը Համազգային վստահություն խորհրդի կողմից։

Ընտանիք 
Ամուսնացած է, ունի 3 դուստր։

Ծանոթագրություններ 

ԵՊՀ շրջանավարտներ
Անանիա Շիրակացու մեդալակիրներ
Հայ տնտեսագետներ